Αποφασίσαμε να διαλέξουμε το συγκεκριμένο air bnb με το αγόρι μου λόγω τοποθεσίας και τζακούζι. Περιοχή όμορφη και αρκετά κεντρική. Καθαριότητα άψογη.
Όσον αναφορά το τζακούζι το οποίο βρίσκεται στο υπόγειο της πολυκατοικίας μαζί με σάουνα, τηλεόραση κλπ., προς έκπληξη μας, καθώς δεν αναγράφεται πουθενά στην εφαρμογή κάποια έξτρα χρέωση για την χρήση του, μας ενημέρωσε πολύ ευγενικά το αγόρι στην υποδοχή ότι για κάθε άτομο είναι 15€/2 ώρες, οπότε και πληρώσαμε για ένα έξτρα κόστος που θεωρήσαμε ότι θα είναι ενσωματωμένο στην τιμή διαμονής. Έτσι μας βγήκε ακριβότερη η διαμονή απ’ ότι είχαμε υπολογίσει.
Το δωμάτιο πολύ όμορφο και μοντέρνο, αλλά λίγο μικρό σε μέγεθος για την τιμή του (που δεν περιλαμβάνει και τη χρήση του κοινόχρηστου χώρου).
Παρόλα αυτά, έχω να πω τα καλύτερα λόγια για τα δυο αγόρια της υποδοχής. Το παιδί που συναντήσαμε περισσότερο ήταν τρομερά ευγενέστατο και μας είπε οτι δεν θα μας χρέωνε για το σαλόνι κάτω -το οποίο είναι πανέμορφο- αλλά μόνο αν δεν χρησιμοποιούσαμε το τζακούζι. Ήταν πολύ γρήγορος και εξυπηρετικός σε ότι και να ζητούσαμε. Το άλλο παιδί την τελευταία μέρα μας που κάναμε το τσεκ αουτ μας άφησε μια έξτρα ώρα πριν αδειάσουμε το δωμάτιο αλλά και να πάμε στο σαλόνι και να κάτσουμε ως τις 3 για να ξεκουραστούμε (με χρέωση εννοείται). Ένα μεγάλο μπράβο λοιπόν στο προσωπικό της υποδοχής!!